pythainlp/thai-wiki-dataset-v4 huggingface dataset:
อลิเซีย ไรเนอร์

อลิเซีย ไรเนอร์  เป็นนักแสดงชาวอเมริกัน เธอมีชื่อเสียงจากการแสดงเป็น นาตาลี "ฟิก" ฟิเกรัว ในซีรีส์ดราม่าคอมเมดี้ของเน็ตฟลิกซ์เรื่อง "ออเรนจ์อิสเดอะนิวแบล็ค" (2013–2019) ซึ่งเธอได้รับรางวัลรางวัลสมาคมนักแสดงหน้าจอ สำหรับบทบาทของเธอในฐานะส่วนหนึ่งของทีมนักแสดง
ไรเนอร์แสดงและอำนวยการสร้างละครดราม่าทางการเงินเรื่อง "อีควิตี" ซึ่งซื้อที่ซันแดนซ์โดยโซนี่พิกเจอร์สคลาสสิค และออกฉายทั่วประเทศ ตอนนี้กำลังพัฒนาเป็นซีรีส์โทรทัศน์โดย ไตร-สตาร์ และ เอบีซี ไรเนอร์ปรากฏตัวในละครนอกบอร์ดเวย์หลายเรื่องและได้รับรางวัลโอบีอวอร์ดจากการแสดงของเธอในเรื่อง "แอนโอ๊คทรี" ในเรื่อง "ไซด์เวยส์" เป็นภาพยนตร์คอมเมดี้-ดราม่าที่ได้รับเสียงวิจารณ์ชื่นชม ไรเนอร์รับบทเป็นคริสทีน เออร์แกเรียน ซึ่งเธอได้รับรางวัลแซก สาขานักแสดงนำจากทีมนักแสดงเป็นครั้งแรก เธอเล่นเป็นอัยการเขตเวนดี้ พาร์คส์ในซีรีส์โทรทัศน์อาชญากรรม-ละครกฎหมายของเอบีซีเรื่อง "ฮาวทูเกตวิทเมอร์เดอร์" และซันนี่ในภาพยนตร์ตลกของเอฟเอ็ฏซ์เรื่อง "เบทเทอร์ธิงส์"
ในปี ค.ศ. 2014 เธอยังปรากฏตัวในซีซันที่ 4 ของเรือ่ง "มอนสเตอร์สออฟเซ็กซ์" ทางช่องโชว์ไทม์, รับบทเป็นลิเลียน อิซิคอฟฟ์ในเรื่อง "โรสวู้ด" และทรินาในซีรีส์ทางทีบีเอสของไมเคิล โชวเตอร์ เรื่อง "ปาร์ตี้ค้นหา"
ไมเคิล แพทริก แมคกิลล์

ไมเคิล แพทริก แมคกิลล์ (เกิด 2 กรกฎาคม พ.ศ. 2516) เป็นนักแสดงชาวอเมริกันที่ปรากฏตัวในภาพยนตร์และโทรทัศน์ เขามีชื่อเสียงมากที่สุดจากการรับบทเป็นทอมมี่ในเรื่อง "เชมเลส"
วัดนาควัชรโสภณ

วัดนาควัชรโสภณ เป็นพระอารามหลวงชั้นตรีชนิดสามัญ สังกัดคณะสงฆ์ธรรมยุติกนิกาย ตั้งอยู่ในตำบลในเมือง อำเภอเมืองกำแพงเพชร จังหวัดกำแพงเพชร วัดประกอบด้วยกลุ่มโบราณสถานที่ล้อมรอบด้วยคูน้ำกว้างประมาณ 10 เมตร ยาวประมาณ 509 เมตร มีเนื้อที่ตั้งวัด 62 ไร่
วัดนาควัชรโสภณ เดิมชื่อ วัดช้าง สร้างขึ้นในสมัยสุโขทัยตอนปลาย ประมาณหลังพุทธศตวรรษที่ 19 เป็นวัดอยู่ในกลุ่มอรัญญิกด้านทิศตะวันออก หน้าวัดมีร่องรอยถนนพระร่วงตัดผ่าน มีสภาพเป็นวัดร้างนาน 400–500 ปี จนเมื่อ พ.ศ. 2509 พระวิชัย ปสนฺโน ได้จาริกธุดงค์มาปักกลดจำพรรษาอยู่ ณ บริเวณเจดีย์โบราณสถานวัดช้าง ชาวบ้านต่างเลื่อมใสท่าน ต่อมาจ่าสิบเอกศักดิ์ และนางสังเวียน เดชานนท์ มีจิตศรัทธาบริจาคที่ดินมอบถวายให้สร้างวัด และภายหลังมีผู้ซื้อที่ดินถวายเพิ่มเติมอีก รวมเป็นเนื้อที่ทั้งสิ้น 76 ไร่ 1 งานเศษ จากนั้นได้เริ่มสร้างเสนาสนะ จนเมื่อ พ.ศ. 2511 ได้ขออนุญาตสร้างวัด และเริ่มก่อสร้างอุโบสถ โดยได้รับความอุปถัมภ์จาก พระราชมุนี (โฮม โสภโณ) วัดปทุมวนารามราชวรวิหาร กรุงเทพมหานคร เมื่อ พ.ศ. 2513 สมเด็จพระอริยวงศาคตญาณ (จวน อุฏฺฐายี) ได้ประทานชื่อจากวัดช้าง (เดิม) เป็น "วัดนาควัชรโสภณ" และกระทรวงศึกษาธิการ ได้ประกาศตั้งเป็นวัดเมื่อวันที่ 1 พฤษภาคม พ.ศ. 2513 ได้รับพระราชทานวิสุงคามสีมา เมื่อวันที่ 22 ตุลาคม พ.ศ. 2513 ได้ยกฐานะวัดนาควัชรโสภณขึ้นเป็นพระอารามหลวงชั้นตรี ชนิดสามัญ เมื่อวันที่ 22 เมษายน พ.ศ. 2539
โบราณสถานมีลักษณะสถาปัตยกรรมศิลปะลพบุรี มีเจดีย์ประธานทรงระฆังฐานสี่เหลี่ยม ด้านล่างประดับช้างปูนปั้นครึ่งตัวจำนวน 18 เชือก
กริฟฟิน แมทธิวส์

กริฟฟิน แมทธิวส์ (เกิดปี ค.ศ. 1981/82) เป็นนักแสดง นักเขียน และผู้กำกับชาวอเมริกัน เกิดที่พิตต์สเบิร์ก เพนซิลเวเนีย เขาจบการศึกษาจากมหาวิทยาลัยคาร์เนกีเมลลอน คณะศิลปกรรมศาสตร์ ในสาขาละครเพลง
แมทธิวส์เข้าประจำการในสองปีในกองกำลังรักษาสันติภาพในแอฟริกาตะวันตก ในปี พ.ศ. 2548 เขาได้ก่อตั้งยูกันดาโปรเจค เป็นองค์กรที่ไม่แสวงหากำไร (เดิมชื่อ บีเดอะเชนจ์ยูกันดา) เพื่อสนับสนุนการศึกษาของวัยรุ่นในประเทศยูกันดา
แมทธิวส์และสามี แมตต์ โกลด์ ร่วมกันเขียนบทละครเพลง "วิทเนสยูกันดา" ซึ่งต่อมามีชื่อว่า "อินวิซิเบิลทรีท" โดยอิงจากประสบการณ์การเป็นอาสาสมัครในยูกันดา ละครเพลงได้รับรางวัลริชาร์ด รอดเจอร์สอวอร์ด สาขาละครเพลง ประจำปี ค.ศ. 2014 ในปี ค.ศ. 2012 และ 2014
แมทธิวส์ปรากฏตัวในฐานะดีไซเนอร์แฟชั่นชื่อ ลู้ก จาคอบสัน ในปี ค.ศ. 2022 ซีรีส์ของดิสนีย์+เรื่อง ' ผลงานทางโทรทัศน์อื่น ๆ ของเขา ได้แก่ "ถึงคนผิวขาว", "พนักงานต้อนรับบนเครื่องบิน", "เดอะเมนทัลลิสต์", "วีดส์", "ทอชวู้ด" และ '
แมทธิวส์ซึ่งเป็นคนผิวดำได้วิจารณ์การเหยียดเชื้อชาติในสถาบันของโรงละครอเมริกัน
แมทธิวส์เป็นเกย์อย่างเปิดเผย เขาแต่งงานกับ แมตต์ โกลด์ นักแต่งเพลงและนักเขียนในปี ค.ศ. 2017; พวกเขาพบกันในปี ค.ศ. 2002 ผ่านกองกำลังรักษาสันติภาพในแอฟริกา ทั้งคู่รับเลี้ยงลูกชายสองคนในเดือนสิงหาคม ค.ศ. 2022
มาร์กอ เพกอวิช

มาร์กอ เพกอวิช (27 ตุลาคม พ.ศ. 2509) เป็นนักร้องและนักดนตรีแนวร็อกชาวโครเอเชีย และเป็นหัวหน้าวงดนตรีทอมป์สันตั้งแต่ พ.ศ. 2534 เขาเป็นที่รู้จักจากเพลงที่มีเนื้อหาความเป็นชาตินิยมโครแอตและกลายเป็นสัญลักษณ์ของการเมืองฝ่ายขวาจัดในโครเอเชีย เพลงของเขาที่เป็นที่รู้จักกันดีคือ "บอจนาชาวอกลาเว" ซึ่งวางจำหน่ายครั้งแรกใน พ.ศ. 2535
ประวัติ.
เขาเกิดที่หมู่บ้านขนาดเล็กในชาวอกลาเว ประเทศโครเอเชียในขณะที่ยังเป็นส่วนหนึ่งของสหพันธ์สาธารณรัฐสังคมนิยมยูโกสลาเวีย เขาเข้าร่วมขบวนการปลดปล่อยประเทศโครเอเชียและเป็นทหารประจำการในช่วงสงครามประกาศเอกราชของโครเอเชียและในช่วงเวลานี้ เข้าได้เข้าสู่วงการเพลงโดยมีผลงานเพลงที่เป็นที่รู้จัก อาทิ "บอจนาชาวอกลาเว" (2535), "อาลีเจกนินซกากรายีจา" (2538) เป็นต้น โดยเนื้อหาเพลงของเขาส่วนใหญ่มีเนื้อหาที่มีความเป็นชาตินิยมของโครเอเชีย และเขาเป็นสัญลักษณ์ของการเมืองฝ่ายขวาจัดในโครเอเชียสมัยใหม่ ซึ่งทำให้เขาและวงดนตรีของเขาถูกระงับการแสดงสดในหลายประเทศ ได้แก่ ประเทศเนเธอร์แลนด์ ประเทศออสเตรีย ประเทศสวิตเซอร์แลนด์ และประเทศสโลวีเนีย ด้วยเหตุผลที่เพลงของเขาที่มีเนื้อหาความรุนแรงและแสดงออกในการสนับสนุนลัทธิฟาสซิสต์
เขาเคยคบหากับดานิเยลา มาร์ตินอวิชนักร้องหญิงชาวโครเอเชียก่อนที่จะเลิกรากัน และสมรสใหม่กับซานดรา ลอกิชชาวโครแอตเชื้อสายแคนาดา โดยเขาและลอกิชมีบุตรและธิดารวม 5 คน ทั้งนี้เขายังถือหุ้นร้อยละ 20 ของสถานีวิทยุของโครเอเชียอย่างนารอดานี เรดิโอ และเคยแสดงคอนเสิร์ตต่อหน้าสมเด็จพระสันตะปาปาเบเนดิกต์ที่ 16 เมื่อ พ.ศ. 2552
บีดีซี

บีดีซี (เกาหลี: ; เอ็มอาร์: "BDC" ย่อมาจาก Boys Da Capo) เป็นสามศิลปินชาวเกาหลีใต้ที่ก่อตั้งโดยแบรนด์นิวมิวสิค ในปี ค.ศ. 2019 สมาชิกทั้งสามประกอบด้วย คิม ซี-ฮุน, ฮง ซ็อง-จุน และ ยุน จอง-ฮวัน กลุ่มเปิดตัวเมื่อวันที่ 29 ตุลาคม ค.ศ. 2019 ด้วย ซิงเกิลอัลบั้มชื่อ "Boys Da Capo"
อีเอ็นโอไอ

อีเอ็นโอไอ  เป็นสมาชิกเจ็ดคนของบอยแบนด์เกาหลีใต้ ก่อตั้งโดยคีเดอะวาลในปี ค.ศ. 2019 กลุ่มเปิดตัวเมื่อวันที่ 19 เมษายน ค.ศ. 2019 ด้วยเพลง "Bloom" พวกเขายุบวงเมื่อ มกราคม 22 กันยายน ค.ศ. 2021
คิมเบอร์ เฮนรี

คิมเบอร์ลี "คิมเบอร์" เฮนรี ทรอย เป็นตัวละครสมมติในซีรีส์โทรทัศน์อเมริกันทางช่องเอฟเอ็กซ์ เรื่องเล่ห์ศัลยกรรม แสดงโดยเคลลี คาร์ลสัน
ประวัติตัวละคร.
คิมเบอร์เป็นนางแบบ นักแสดงหนังโป๊ ผู้กำกับและโปรดิวเซอร์หนังโป๊ เธอเป็นหนึ่งในหกนักแสดงประจำของซีรีส์ เดิมทีเธอเป็นแขกรับเชิญในตอนแรกและในสองซีซันแรกของซีรีส์ ก่อนที่จะกลายมาเป็นนักแสดงประจำซีรีส์ในซีซันที่สาม ส่วนหนึ่งเป็นผลมาจากทั้งคำวิจารณ์และเสียงชื่นชมจากผู้ชมที่มีการแสดงของต่อเคลลี คาร์ลสัน คิมเบอร์เป็นผู้หญิงผมสีบลอนด์ทรงเสน่ห์ ที่มีทรงผมซึ่งได้รับแรงบันดาลใจจากมาริลีน มอนโร
ซีซันที่ 1.
คิมเบอร์นางแบบผู้ทะเยอทะยานได้พบกับคริสเตียน ทรอยที่บาร์แห่งหนึ่ง เธอไม่สนใจเขาในตอนแรก ก่อนที่เขาจะบอกว่าเขาเป็นศัลยแพทย์ตกแต่ง ทั้งสองคนมีเพศสัมพันธ์กันอย่างดุเดือด แต่เช้าวันต่อมา คริสเตียนบอกเธอว่าเธอได้ "8 เต็ม 10" แต่สามารถทำให้เธอได้ "10" ด้วยการผ่าตัดให้เธอ หลังจากเข้ารับการผ่าตัดและถูกคริสเตียนเพิกเฉย เธอทำลายทั้งรถสปอร์ตสุดหรูและเรือของเขา ขณะสืบหาตัวผู้กระทำผิด คริสเตียนก็จุดประกายความสัมพันธ์ระหว่างเขากับคิมเบอร์อีกครั้ง และทั้งคู่ก็เริ่มออกเดทกัน อย่างไรก็ตาม คิมเบอร์ไม่สามารถใช้ชีวิตให้เข้ากับไลฟ์สไตล์เพลย์บอยของคริสเตียนได้ ดังนั้นคริสเตียนจึงทำข้อตกลงกับเมอร์ริล โบโบลิตเพื่อผลักคิมเบอร์ให้เข้ามาอยู่ในอ้อมแขนของเขาเพื่อ "แลกเปลี่ยน" กับลัมโบร์กีนี ไดอะโบลอันล้ำค่าของโบโบลิต แต่เมื่อคิมเบอร์ค้นพบความจริงเธอก็โจมตีคริสเตียนด้วยการมัดเขาไว้กับเตียงแล้วเชือดเขาด้วยมีด
นิวคิดด์

นิวคิดด์  เป็นวงบอยแบนด์ของเกาหลีใต้ที่ก่อตั้งโดย เจ-โฟลเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ จินควอน, จี ฮัน-ซ็อล, ชเว จี-อัน, ยุนมิน, ฮวี, อูชอล และ คัง ซึง-ชาน กลุ่มเปิดตัวอย่างเป็นทางการเมื่อวันที่ 25 เมษายน ค.ศ.2019 ด้วยอัลบั้มเดี่ยวชื่อ "Newkidd"
ชื่อ.
Newkidd ย่อมาจาก "New generation key of dream"
โอนลีวันออฟ

โอนลีวันออฟ  เป็นบอยแบนด์ของเกาหลีใต้ ก่อตั้งโดยอาร์เอสวีพีและ8ดีครีเอทีฟ ในปี ค.ศ. 2019 กลุ่มเปิดตัวเมื่อวันที่ 28 พฤษภาคม ค.ศ. 2019 ด้วยซิงเกิล "Dot Point Jump"
ดับเบิลยูทูโฟร์

ดับเบิลยูทูโฟร์  เป็นวงร็อคไอดอลชาวเกาหลีใต้ที่เซ็นสัญญากับเจอาร์มีเอนเตอร์เทนเมนต์ มีสมาชิก 4 คน ประกอบด้วย คิม ยุน-ซู หัวหน้าวงและมือกีตาร์, คิม ช็อง-กิล มือกลอง, ช็อง โฮ-ว็อน นักร้อง และ พัก อารอน มือคีย์บอร์ด ก่อตั้งขึ้นในปี ค.ศ. 2018 พวกเขาเปิดตัวมินิอัลบั้มชื่อ "Singing Dancing" และโปรโมตเพลงต่าง ๆ จากแผ่นเสียง ในสิ้นปีวงนี้ได้รับรางวัลโฟกัสอวอร์ดจากเอเชียอาร์ติสต์อะวอดส์ และเดินทางไปชิลีเป็นเคป็อปกลุ่มแรกที่ปรากฏตัวที่งานการกุศลเทเลตอน มินิอัลบั้มที่สองของ W24 ชื่อ "Stay a Moment" ออกในปีถัดมา พวกเขาปล่อยซิงเกิ้ลออกมาตลอดปี ค.ศ. 2020 มือเบส พัก จี-วอน ออกจากวงในวันที่ 27 ธันวาคม ค.ศ. 2020
ศาลเจ้าซุยเต็น (โตเกียว)

ศาลเจ้าซุยเต็น  คำว่า "ซุยเต็นกู" นั้นแปลตามตัวอักษรได้ว่า "วังของเทพแห่งน้ำ" หรือ "วังแห่งซุยเต็น" เป็นศาลเจ้าที่อุทิศให้แด่เทพเจ้าดังต่อไปนี้:
คำว่า "ซุยเต็น" นั้นหมายถึงชื่อเทพเจ้าฮินดู พระพิรุณ ในภาษาญี่ปุ่น ซึ่งเป็นหนึ่งในเทพเจ้าฮินดูที่ถูกนำมาเผยแผ่ในประเทศญี่ปุ่นพร้อม ๆ กับศาสนาพุทธ จนเมื่อจักรวรรดิญี่ปุ่นได้สั่งการให้มีนโยบายแยกศาสนาชินโตกับศาสนาพุทธออกจากกัน (神仏分離) ทำให้ศาลเจ้าถูกแยกออกเป็นของสองศาสนา โดยศาลเจ้าที่นับถือซุยเต็นได้ระบุว่าตนนั้นนับถืออาเมะ โนะ มินาคานูชิ
ศาลเจ้าซุยเต็นตั้งอยู่ที่เขตชูโอ โตเกียว ประเทศญี่ปุ่น ถูกกล่าวขานในเรื่องของความคิด มโนภาพและการคลอดบุตรอย่างปลอดภัย ย้อนกลับไปในปี 1818 ไดเมียวคนที่เก้าแห่งแคว้นคูรูเมะได้สั่งให้มีการก่อสร้างศาลเจ้าซุยเต็นขึ้นมาในยุคเอโดะเพื่อให้เป็นศาลเจ้าย่อย ๆ ของศาลเจ้าอีกแห่งหนึ่งในชื่อเดียวกันในนครคูรูเมะ จังหวัดฟูกูโอกะ โดยศาลเจ้านี้ตั้งอยู่ภายในคฤหาสน์ของแคว้นบริเวณอำเภอมิตะ ซึ่งปัจจุบันเป็นส่วนหนึ่งของเขตมินาโตะ โตเกียว และทางแคว้นเปิดให้ผู้คนเข้าชมได้ทุกวันที่ห้าของเดือน ต่อมาในปี 1871 ตระกูลอะริมะได้ย้ายจากอำเภอมิตะไปยังอากาซากะ และได้ย้ายศาลเจ้าตามไปด้วย จนกระทั่งในปีถัดมา พวกเขาก็ได้ย้ายศาลเจ้าไปยังตำแหน่งปัจจุบัน ซึ่งเป็นสถานที่ตั้งของหนึ่งในคฤหาสน์ของตระกูล
สถานีซุยเทนกูมาเอะ เป็นสถานีรถไฟฟ้าใต้ดินใกล้ ๆ ซึ่งชื่อของสถานีนี้นำมาจากชื่อของศาลเจ้า ในประเทศญี่ปุ่น มีศาลเจ้าที่มีชื่อเดียวกันอีกว่า 25 แห่ง
หมายเหตุ.
<templatestyles src="Reflist/styles.css" />
References.
<templatestyles src="Reflist/styles.css" />
แผ่นดินไหวในจังหวัดชวาตะวันตก พ.ศ. 2565

เมื่อวันที่ 21 พฤศจิกายน 2022 เกิดแผ่นดินไหวขนาด #เปลี่ยนทาง 5.6 ใกล้กับจียันจูร์ ในจังหวัดชวาตะวันตก ประเทศอินโดนีเซีย เป็นผลให้เกิดความเสียหายอย่างหนักต่อสิ่งปลูกสร้างในพื้นที่ และมีผู้เสียชีวิตอย่างน้อย 334 ราย 
มีรายงานแผ่นดินไหวในจียันจูร์มาตั้งแต่ปี 1844 นอกจากนี้แผ่นดินไหวในปี 1910, 1912, 1958, 1982 และ 2000 ยังเคยกระทบเมืองจนมีผลให้มีผู้เสียชีวิต รอยเลื่อนจีมันดีรี (Cimandiri Fault) มีความยาว วิ่งไปตามแม่น้ำมันดีรี กินพื้นที่ตั้งแต่อ่าวปาลาบูฮันราตู ไปถึง อำเภอจียันจูร์ รอยเลื่อนนี้ ร่วมกับรอยเลื่อนเลิมบังและรอยเลื่อนบารีบิซ ล้วนก่อให้เกิดแผ่นดินไหวที่รุนแรง
มีผู้เสียชีวิตแล้วจากเหตุแผ่นดินไหวนี้อย่างน้อย 334 ราย ตามข้อมูลของสำนักงานป้องกันสาธารณภัยแห่งชาติ (National Agency for Disaster Countermeasure หรือ BNPB) การเสียชีวิตส่วนใหญ่มาจากอาคารถล่ม นอกจากนี้ยังมีผู้ได้รับบาดเจ็บอีกมากกว่า 7,729 คน ในจำนวนนี้มีหลายสิบคนเป็นนักเรียนที่ถูกชิ้นส่วนตกใส่ในโรงเรียน ยอดผู้เสียชีวิตอาจจะสูงขึ้นอีกเนื่องจากเหยื่อน่าจะยังถูกฝังอยู่ใต้ซากอาคาร และยังมีพื้นที่อีกทั้งพื้นที่ที่ถูกตัดขาดเพราะดินถล่มปิดทางเข้าออก แผ่นดินไหวนี้ยังส่งผลให้ 3,895 คนต้องโยกย้ายถิ่นฐาน
การเลือกตั้งสมาชิกสมัชชาแห่งชาติของฝรั่งเศส ค.ศ. 2022

การเลือกตั้งครั้งนี้ได้จัดขึ้นหลังจากแอมานุแอล มาครงได้ชนะการเลือกตั้งประธานาธิบดีเป็นสมัยที่สองในการเลือกตั้งในเดือนเมษายนของปีเดียวกัน ก่อนเลือกตั้งจะเกิดขี้นก็ได้มีการแต่งตั้งนายกรัฐมนตรีใหม่ต่อจากฌ็อง กัสแต็กซ์ ซึ้งเป็นเอลีซาแบ็ต บอร์น อดีตรัฐมนตรีภายใต้รัฐบาลของเอดัวร์ ฟีลิปและฌ็อง กัสแต็กซ์
ผลการเลือกตั้งรอบที่หนึ่งปรากฎว่าพันธมิตรพรรคการเมืองฝ่ายสนับสนุนประธานาธิบดีมาครงที่ชื่อว่า อ็องซ็องบล์ "(Ensemble)" ซึ่งนำโดยพรรคลาเรปูว์บลีก็องมาร์ช พรรคหลักฝ่ายสนับสนุนประธานาธิบดี นำการเลือกตั้งด้วยคะแนนเสียง 25.7% ตามมาด้วยพันธมิตรพรรคฝ่ายซ้ายที่ชื่อ สหภาพประชาชนนิเวศน์วิทยาและสังคมใหม่ "(Nouvelle Union populaire écologique et sociale", ย่อเป็น "NUPES)" ซึ่งนำโดยฌ็อง-ลุก เมล็องชง ผู้สมัครพรรคลาฟร็องแซ็งซูมีซในการเลือกตั้งประธานาธิบดีที่ผ่านมา ด้วยคะแนนเสียง 25.6% เพื่อการเลือกตั้งครั้งนี้กระทรวงมหาดไทยฝรั่งเศสได้รับผลกระทบความขัดแย้งเกี่ยวกับวิธีการจัดสรรความแตกต่างทางการเมือง ทำให้กระทรวงมหาดไทยประกาศว่าพันธมิตรฝ่ายประธานาธิบดีนำการเลือกตั้งในรอบนี้ ในขณะที่สื่อข่าวสารเช่น"เลอมงด์" ซึ่งได้ดำเนินการนับคะแนนใหม่ ได้กล่าวว่าพันธมิตรฝ่ายซ้ายเป็นพันธมิตรที่นำรอบนี้อันที่จริง
ผลการรอบที่สองปรากฎว่าพันธมิตร "อ็องซ็องบล์" เป็นพันธมิตรที่ได้ชนะที่นั่งมากที่สุดในสภา ในขณะที่ไม่ได้รับเสียงข้างมากเป็นเอกฉันท์เช่นในการเลือกตั้งครั้งปี ค.ศ. 2017 ส่วนพันธมิตรสหภาพประชาชนนิเวศน์วิทยาและสังคมใหม่ได้ครองอันดับที่สองเนื่องจากได้รับ 131 ที่นั่ง ในขณะที่พรรคชุมนุมแห่งชาติสร้างความประหลาดใจเนื่องจากชนะ 89 ที่นั่ง แม้ว่าวิธีการลงคะแนนเสียงแบบนี้จะไม่เอื้ออำนวยต่อพรรคหรือพันธมิตรฝ่ายขวาจัด ดั้งนั้นจึงถอดตำแหน่งของพรรคฝ่ายค้านหลักที่ถือโดยพรรคเลเรปูว์บลีแก็งในชุดของสภาที่ผ่านมา ซึ่งพรรคดังกล่าวสูญเสียที่นั่งกว่าครึ่งหนึ่ง
นับเป็นครั้งแรกตั้งแต่การเลือกตั้งครั้งปี ค.ศ. 1988 และการลงประชามติวาระการดำรงตำแหน่ง 5 ปี ของค.ศ. 2000 ที่ประธานาธิบดีที่ได้รับเลือกตั้งเป็นสมัยที่สองไม่นานไม่ได้รับเสียงข้างมากในสภา นอกจากนี้ ผู้ออกมาใช้สิทธิ์ในรอบที่สองนี้ (โดยรวม 46.2%) ยังลดลงอีกเทียบกับสถิติของการเลือกตั้งปี ค.ศ. 2017
ต่อมา ตามธรรมเนียมในประเทศและตามประเพณีทางประชาธิปไตยของประเทศ เอลีซาแบ็ต บอร์นได้ยืนหนังสือลาออกสองวันหลังจากการเลือกตั้งสิ้นสุดลง แต่มาครงกลับไม่รับและปฎิเสธ ทำให้บอร์นยังคงดำรงตำแหน่งต่อไป
หมู่บ้านหมาจิ้งจอกมิยางิซาโอ

หมู่บ้านหมาจิ้งจอกมิยางิซาโอ (; โรมาจิ: "Miyagi Zaō Kitsune Mura") หรือ คิตสึเนะมูระ เป็นสถานที่ท่องเที่ยวและเขตอนุรักษ์สัตว์สำหรับหมาจิ้งจอกในชิโรอิชิ จังหวัดมิยางิ ประเทศญี่ปุ่น ที่นักท่องเที่ยวที่มเาเยี่ยมชมสามารถให้อาหารและเล่นกับหมาจิ้งจอกได้ พื้นที่หลักของหมู่บ้านคือลานกว้างที่มีหมาจิ้งจอกวิ่งเล่นไปมา และนักท่องเที่ยวสามารถเดินเข้าไปเล่นด้วยหรือให้อาหารได้ อย่างไรก็ตาม การจะใช้มือให้อาหารโดยตรง หรือการจะลูบตัวหมาจิ้งจอกนั้นไม่ได้แนะนำให้กระทำ เนื่องจากเกรงว่าจะถูกหมาจิ้งจอกกัด หมาจิ้งจอกในหมู่บ้านมีมากกว่า 100 ตัว ทั้งจิ้งจอกแดงและจิ้งจอกอาร์กติก ไปจนถึงสายพันธุ์ผสมแดงและอาร์กติก และจิ้งจอกที่มีสีแปลกตา เช่นสีเงิน และสีพลัททินัม นอกจากนี้ในหมู่บ้านยังคงมีกระต่าย ม้าแคระ แกะ และหมูกินี ไปจนถึงร้านของฝาก นอกจากนี้ในฤดูใบไม้ผลิยังมีการจัดกิจกรรมให้ผู้เดินทางมาเยี่ยมชมสามารถกอดหมาจิ้งจอกได้ 
ในขณะที่สวนสัตว์นี้ได้รับการเรียกว่าเป็น "สถานที่ที่น่ารักที่สุดในโลก" สวนสัตว์ยังเต็มไปด้วยข้อวิพากษ์วิจารณ์เนื่องมาจากความหนาแน่นของประชากรหมาจิ้งจอกที่สูงมาก ทั้ง ๆ ที่ในธรรมชาตินั้น หมาจิ้งจอกมักอยู่แยกเดี่ยวหรืออยู่เป็นกลุ่มเล็ก ๆ, การกักหมาจิ้งจอกในกรง, การกัดกันในหมาจิ้งจอกซึ่งมีบ่อยครั้ง, สภาพบรรยากาศที่ขาดต้นไม้และพืชพันธุ์ต่าง ๆ ไปจนถึงข้อกล่าวหาว่าสวนสัตว์ไม่ได้รักษาความสะอาด
มิสเอิร์ธ 2022

มิสเอิร์ธ 2022  เป็นการจัดประกวดมิสเอิร์ธครั้งที่ 22, จัดขึ้นเมื่อวันที่ 29 พฤศจิกายน 2022, Okada Manila, Parañaque, เมโทรมะนิลา, ฟิลิปปินส์. การแข่งขันกลับคืนสู่ฟิลิปปินส์ในรูปแบบมาตรฐานเป็นครั้งแรกนับตั้งแต่ปี 2019, หลังจากผ่อนปรนมาตรการจำกัดการเดินทางอันเนื่องมาจากการแพร่ระบาดของไวรัสโควิด-19.
กิจกรรมก่อนการประกวด.
กิจกรรมออนไลน์ก่อนการประกวด.
กิจกรรมก่อนการประกวดเสมือนจริงของมิสเอิร์ธ เปิดตัวครั้งแรกในช่องยูทูป อย่างเป็นทางการของมิสเอิร์ธ เมื่อวันที่ 25 ตุลาคม 2022 ด้วยซีรีส์ Meet the Delegates มีการแข่งขัน 6 ครั้ง: การแข่งขันเครื่องแต่งกายสำหรับสัตว์ต่างๆ การตัดสินเบื้องต้นด้านสติปัญญา การแข่งขันเครื่องแต่งกายประจำชาติ ความงามของใบหน้า ฟิตเนสและรูปร่าง และการนำเสนอวิดีโอเชิงนิเวศ.
ผู้แทนถูกแบ่งออกเป็นสี่กลุ่ม; เอเชียและโอเชียเนีย ยุโรป แอฟริกา และอเมริกา สำหรับข่าวกรองเบื้องต้นจะตัดสินระหว่างวันที่ 1 ถึง 4 พฤศจิกายน 2022 นับเป็นครั้งแรกที่มีการจัดการแข่งขันเครื่องแต่งกายของสัตว์ต่างๆ ซึ่งจัดแสดงเครื่องแต่งกายที่สร้างสรรค์ของสัตว์ต่างๆ ที่พวกเขาเป็นตัวแทน. การแสดงวัฒนธรรมและประเพณีอันยิ่งใหญ่ของผู้เข้าร่วมการแข่งขันแต่งกายประจำชาติ รอบปฐมทัศน์ วันที่ 6 พฤศจิกายน 2022. รอบเบื้องต้นอื่นๆ ได้แก่ การประกวดมิสเอิร์ธ 2022 Beauty of Face และมิสเอิร์ธ 2022 ฟิตเนสแอนด์ฟอร์ม. การนำเสนอผลงาน Miss Earth 2022 Eco Video แบ่งผู้ได้รับมอบหมายผ่านกลุ่มทวีป ระหว่างวันที่ 11-14 พฤศจิกายน.
กดนำเสนอ.
มีการแนะนำตัวแทน 86 คนในระหว่างการแถลงข่าวมิสเอิร์ธ 2022 ซึ่งจัดขึ้นที่โอคาดะ มะนิลา เมื่อวันที่ 14 พฤศจิกายน 2022.
การแข่งขัน ชุดว่ายน้ำ.
การแข่งขันชุดว่ายน้ำจัดขึ้นที่ Azzura Beach Resort ในเมือง Zamboanga เมื่อวันที่ 16 พฤศจิกายน 2022.
การแข่งขัน ชุดชายหาด.
การแข่งขันชุดชายหาดจัดขึ้นในสถานที่ต่างๆ ในฟิลิปปินส์ ตั้งแต่วันที่ 18 ถึง 19 พฤศจิกายน 2022.
ผู้เข้าประกวด.
ผู้เข้าแข่งขัน 86 คนเข้าแข่งขันเพื่อชิงตำแหน่งนี้.
มิสเอิร์ธ 2021

มิสเอิร์ธ 2021 (อังกฤษ: Miss Earth 2021) เป็นการจัดประกวดมิสเอิร์ธครั้งที่ 21, จัดขึ้นแบบออนไลน์ ในวันที่ 21 พฤศจิกายน 2021 เนื่องจากการแพร่ระบาดของ COVID-19 อย่างต่อเนื่อง.
ผู้เข้าประกวด.
80 ผู้เข้าประกวดที่ได้รับการยืนยัน.
สถิติในฟุตบอลโลก 2022

นี่คือสถิติสำหรับฟุตบอลโลก 2022 ซึ่งจัดขึ้นที่ประเทศกาตาร์ตั้งแต่วันที่ 20 พฤศจิกายน ถึง 18 ธันวาคม พ.ศ. 2565. การแข่งขันมีโครงสร้างในแบบฉบับ พบกันหมด สไตล์ในระหว่างรอบแบ่งกลุ่มนัดแรก, โดยสองทีมที่ดีที่สุดของแต่ละกลุ่มจะได้ผ่านเข้าสู่รอบแพ้คัดออก.
ประตูที่ทำได้จากการดวลลูกโทษจะไม่นำมานับ แต่ละนัดที่ตัดสินด้วยการยิงลูกโทษคือนับในฐานะเสมอ
ผู้ทำประตู.
<section begin=ผู้ทำประตู />มีการทำประตู 172 จากการแข่งขัน 64 เฉลี่ย ต่อนัด
การทำประตู 8 ครั้ง
<section end=ผู้ทำประตู />
การผ่านบอล.
ผู้เล่นที่อยู่ใน ตัวหนา คือยังอยู่ในระบบการแข่งขัน
การผ่านบอล 3 ครั้ง
สรุปผลทั้งหมด.
แบ่งตามทีม.
!width=28|<templatestyles src="Template:Tooltip/styles.css" />Pos.
!width=190|ทีม
!width=28|<templatestyles src="Template:Tooltip/styles.css" />Pld
!width=28|<templatestyles src="Template:Tooltip/styles.css" />W
!width=28|<templatestyles src="Template:Tooltip/styles.css" />D
!width=28|<templatestyles src="Template:Tooltip/styles.css" />L
!width=28|<templatestyles src="Template:Tooltip/styles.css" />Pts
!width=28|<templatestyles src="Template:Tooltip/styles.css" />APts
!width=28|<templatestyles src="Template:Tooltip/styles.css" />GF
!width=28|<templatestyles src="Template:Tooltip/styles.css" />AGF
!width=28|<templatestyles src="Template:Tooltip/styles.css" />GA
!width=28|<templatestyles src="Template:Tooltip/styles.css" />AGA
!width=28|<templatestyles src="Template:Tooltip/styles.css" />GD
!width=28|<templatestyles src="Template:Tooltip/styles.css" />AGD
!width=28|<templatestyles src="Template:Tooltip/styles.css" />CS
!width=28|<templatestyles src="Template:Tooltip/styles.css" />ACS
!width=28|<templatestyles src="Template:Tooltip/styles.css" />YC
!width=28|<templatestyles src="Template:Tooltip/styles.css" />AYC
!width=28|<templatestyles src="Template:Tooltip/styles.css" />RC
!width=28|<templatestyles src="Template:Tooltip/styles.css" />ARC
!width=190 style="text-align:left;" colspan=2|ทั้งหมด
!width=28|62.0(1)
!width=28|48
!width=28|14.0(2)
!width=28|48
!width=28|172
!width=28|
!width=28|163
!width=28|
!width=28|163
!width=28|
!width=28|
!width=28|
!width=28|40
!width=28|
!width=28|219
!width=28|
!width=28|4
!width=28|
แบ่งตามสมาพันธ์.
!width=100|สมาพันธ์
!width=28|<templatestyles src="Template:Tooltip/styles.css" />T
!width=28|<templatestyles src="Template:Tooltip/styles.css" />Pld
!width=28|<templatestyles src="Template:Tooltip/styles.css" />W
!width=28|<templatestyles src="Template:Tooltip/styles.css" />D
!width=28|<templatestyles src="Template:Tooltip/styles.css" />L
!width=28|<templatestyles src="Template:Tooltip/styles.css" />Pts
!width=28|<templatestyles src="Template:Tooltip/styles.css" />APts
!width=28|<templatestyles src="Template:Tooltip/styles.css" />Pts/T
!width=100 style="text-align:left;" |ทั้งหมด
!width=28|32
!width=28|64.0(1)
!width=28|49
!width=28|15.0(2)
!width=28|49
!width=28|177
!width=28|
!width=28|
วัดราษฎร์ศรัทธาธรรม (อำเภอศรีนคร)

วัดราษฎร์ศรัทธาธรรม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลศรีนคร อำเภอศรีนคร จังหวัดสุโขทัย
วัดราษฎร์ศรัทธาธรรม เดิมชื่อ วัดคลองพลับ หรือ วัดคลองมะพลับ ตั้งตามชื่อบ้านที่มีสัญลักษณ์ของพื้นที่คือ มีลำคลองที่คดไปคดมาพับไปพับมา เริ่มสร้างเมื่อ พ.ศ. 2462 โดยมี นายแผน พิมพ์ทอง นายเนตร คู่ครอง และนายเขียน ทิมเอม เป็นผู้ริเริ่มชักนำชาวบ้านก่อสร้างวัด ซึ่งมีเนื้อที่ 23 ไร่ 2 งาน 48 ตารางวา ได้รับพระราชทานวิสุงคามสีมา เมื่อวันที่ 5 กรกฎาคม พ.ศ. 2473 เขตวิสุงคามสีมากว้าง 80 เมตร ยาว 120 เมตร ได้รับฐานะเป็นพระอารามหลวงชั้นตรี ชนิดสามัญเมื่อวันที่ 29 พฤษภาคม พ.ศ. 2555
อาคารเสนาสนะที่สำคัญ ได้แก่ พระอุโบสถ ก่อสร้างเมื่อ พ.ศ. 2511 ศาลาการเปรียญ วิหารหลวงพ่อหล้า (อดีตเจ้าอาวาสรูปแรก) และวัดยังเป็นที่ตั้งโรงเรียนพระปริยัติธรรมมหาพินิโจดมประชารังสวรรค์ ซึ่งเปิดสอน 2 แผนก คือ พระปริยัติธรรม แผนกธรรม 3 ระดับ นักธรรมตรี นักธรรมโท นักธรรมเอก และพระปริยัติธรรม แผนกบาลี คือ ชั้นบาลีไวยากรณ์ ชั้นเปรียญตรี (ประโยค 1–2 และเปรียญธรรม 3 ประโยค) ชั้นเปรียญโท(เปรียญธรรม 4-5-6 ประโยค) และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อมเสด็จพระราชดำเนินทรงประกอบพิธีเปิดอาคารโรงเรียนพระปริยัติธรรมมหาพินิโจดมประชารังสวรรค์ ในวันศุกร์ที่ 18 เมษายน พ.ศ. 2551
วัดแจ้งแสงอรุณ (อำเภอเมืองสกลนคร)

วัดแจ้งแสงอรุณ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลธาตุเชิงชุม อำเภอเมืองสกลนคร จังหวัดสกลนคร ที่ดินตั้ววัดมีเนื้อที่ 6 ไร่ 3 งาน 52 ตารางวา ปัจจุบันมีพระครูศรีปริยัตยาลังการ (สุวรรณ อาจารสุโภ) เป็นเจ้าอาวาส
วัดแจ้งแสงอรุณ หรือชาวบ้านเรียกว่า วัดแจ้ง เพราะตั้งอยู่ใกล้เมืองมีอากาศโปร่ง เป็นที่โล่ง ตั้งเมื่อ พ.ศ. 2422 โดยพระยาประจันตประเทศธานี (โง่นคำ พรหมสาขา ณ สกลนคร) เป็นผู้สร้าง สมัยที่ท่านดำรงตำแหน่งเจ้าเมืองสกลนคร (คนที่ 3) ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520 การศึกษามีโรงเรียนพระปริยัติธรรม แผนกธรรม เปิดสอนเมื่อ พ.ศ. 2529 และโรงเรียนพระปริยัติธรรม แผนกบาลี เปิดสอน เมื่อ พ.ศ. 2530 เดิมที่ดินวัดมีเนื้อที่มากกว่านี้ โดยมีเนื้อที่ 8 ไร่ 3 งาน 52 ตารางวา ภายหลังได้แบ่งที่ดินทางทิศตะวันตกสร้างถนน วัดจึงเหลือพื้นที่ 6 ไร่เศษ ได้รับฐานะเป็นพระอารามหลวงชั้นตรีชนิดสามัญตั้งแต่วันที่ 13 เมษายน พ.ศ. 2545
รายชื่อลูกฟุตบอลในฟุตบอลโลกอย่างเป็นทางการ

รายชื่อนี้เป็นรายการลูกฟุตบอลอย่างเป็นทางการสำหรับการแข่งขันรอบสุดท้ายฟุตบอลโลก 
ตั้งแต่ฟุตบอลโลก 1970 มีการใช้ลูกฟุตบอลอย่างเป็นทางการโดยฟีฟ่า ดังนี้
มือเพลิง (ภาพยนตร์)

มือเพลิง  เป็นภาพยนตร์แนวระทึกขวัญจิตวิทยา ที่ออกฉายในปี ค.ศ. 2018 กำกับ เขียนบท และอำนวยการสร้างโดย ลี ชางดง ดัดแปลงจากเรื่องสั้น "มือเพลิง" (Barn Burning) ของฮารูกิ มูราคามิ ซึ่งได้รับอิทธิพลมาจากเรื่องสั้น "มือเพลิง" ของ วิลเลียม ฟอลเกอร์ อีกทีหนึ่ง นำแสดงโดย ยู อา-อิน สตีเวน ยอน และ จอน จอง ซอ และจัดจำหน่ายโดย ซีจีวี อาร์ตเฮาส์ ภาพยนตร์นี้เล่าเรื่องของจองซู ชายหนุ่มผู้รับจ้างส่งของทั่วไป ซึ่งบังเอิญได้เจอกับแฮมี เพื่อนสาวสมัยเด็ก ก่อนที่ทั้งสองจะได้พบกับเบน ชายหนุ่มผู้ลึกลับ ซึ่งจองซูเห็นว่าเป็นคนน่าสงสัย และเป็นห่วงว่าแฮมีจะตกอยู่ในอันตราย
ภาพยนตร์เรื่องนี้ออกฉายครั้งแรกเมื่อ 16 พฤษภาคม ค.ศ. 2018 ที่เทศกาลภาพยนตร์เมืองคานส์ครั้งที่ 71 สายรางวัล และได้รับรางวัล FIPRESCI International Critics' Prize เป็นการทิ้งช่วงจากภาพยนตร์เรื่องก่อนของ Lee นานถึง 8 ปี 
"มือเพลิง"ได้รับคำวิจารณ์ในทางบวกอย่างล้นหลาม โดยเฉพาะในแง่การสร้างบรรยากาศไม่น่าไว้ใจ การดำเนินเรื่องที่เปิดช่องว่างให้ตีความ และการแสดง ได้รับคัดเลือกให้เป็นตัวแทนภาพยนตร์จากประเทศเกาหลีใต้เพื่อเข้าชิงรางวัลภาพยนตร์ภาษาต่างประเทศยอดเยี่ยม แม้สุดท้ายจะไม่ถูกเสนอชื่อเข้าชิงรางวัลในขั้นตอนสุดท้ายแต่ก็เป็นภาพยนตร์จากประเทศเกาหลีเรื่องแรกที่เข้าไปถึงรอบ 9 เรื่องสุดท้าย ก่อนที่ภาพยนตร์"ชนชั้นปรสิต" (2019) จะได้รับรางวัลภาพยนตร์ยอดเยี่ยมในปีถัดมา นอกจากนี้แล้วภาพยนตร์เรื่องนี้ยังได้รับรางวัลหลายรางวัลด้วยกัน และได้รับการจัดอันดับให้เป็นภาพยนตร์ที่ดีที่สุด 10 อันดับแรก จากนักวิจารณ์หลายคน เช่น นักวิจารณ์จาก"เดอะนิวยอร์กไทมส์", "ลอสแอนเจลิสไทมส์" เป็นต้น นักวิจารณ์บางคนยกให้เป็นภาพยนตร์ที่ดีที่สุดเรื่องหนึ่งในคริสต์ศตวรรษที่ 21 และได้รับการลงคะแนนเสียงให้เป็นภาพยนตร์เกาหลีที่ดีที่สุดตลอดกาล จากการลงคะแนนของนักวิจารณ์ 150 คน จาก 28 ประเทศ
วัดเพชรวราราม

วัดเพชรวราราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุตินิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ.
วัดเพชรวรารามได้เริ่มสร้างเมื่อ พ.ศ. 2497 โดยคณะพุทธศาสนิกชน ชาวบ้านกกเบน บ้านไทรงาม ตำบลสะเดียง อำเภอเมือง จังหวัดเพชรบูรณ์ พร้อมด้วยประชาชนหมู่บ้านใกล้เคียง โดยได้ทำการบูรณะวัดพระแก้ว ซึ่งเป็นวัดร้างใกล้บ้าน ให้กลับเป็นวัดที่มีพระสงฆ์จำพรรษาขึ้นใหม่ อีกทั้งได้ขอพระสงฆ์จากพระครูสีตลาภิรัต (เคลือบ ถามโก) วัดสามัคคีวัฒนา อำเภอหล่มสัก จังหวัดเพชรบูรณ์ มีพระสงฆ์จำนวน 5 รูป จากวัดสามัคคีวัฒนา มาจำพรรษา ณ วัดพระแก้ว ต่อมามีปัญหาเรื่องที่ดินวัดพระแก้ว
นายสวัสดิ์ เพชระบูรณิน ซึ่งเป็นคนหนึ่งในคณะผู้ดำริสร้างวัด จึงได้นิมนต์พระสงฆ์จากวัดพระแก้ว ไปพำนักอยู่ในที่ดินอันเป็นสวนของตน ภายหลังได้มอบที่ดินเพื่อตั้งวัดเพชรวราราม ซึ่งอยู่ห่างจากวัดพระแก้ว ราวเมตรเศษ เมื่อ พ.ศ. 2499 นายสวัสดิ์ เพชระบูรณิน จึงได้ดำเนินการขอสร้างวัด จนตั้งเป็นวัดเมื่อ วันที่ 16 พฤศจิกายน พ.ศ. 2501 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2502 ต่อมาได้รับฐานะเป็นพระอารามหลวงชั้นตรี ชนิดสามัญ เมื่อ 29 พฤษภาคม พ.ศ. 2555
ฟาวาด ข่าน

ฟาวาด อัฟซาล ข่าน (เกิด 29 พฤศจิกายน พ.ศ. 2524) เป็นนักแสดง, ผู้อำนวยการสร้าง, คนเขียนบท, นายแบบ และนักร้องชาวปากีสถาน ที่ได้รับรางวัลมากมาย ได้แก่ ฟิล์มแฟร์อวอร์ด 1 รางวัล, ลักซ์สไตล์อวอร์ด 2 รางวัล และฮัมอวอร์ด 6 รางวัล
ข่านเริ่มอาชีพนักแสดงจากละครซิทคอมเรื่อง "จัตต์แอนด์บอนด์" เขาก่อตั้งวงดนตรีอัลเทอร์เนทีฟร็อกชื่อ เอนทิตีพาราดิม กับนักแสดงร่วมของรายการ และเริ่มอาชีพนักดนตรีในฐานะนักร้องนำ วงนี้ปรากฏตัวในตอนจบของรายการ "เป๊ปซี่แบตเทิลออฟเดอะแบนด์" ในปี พ.ศ. 2545 และข่านกลายเป็นที่รู้จักจากอัลบั้มเปิดตัวในปี พ.ศ. 2546 ชื่อ "อิร์ติกา" หลังจากการแสดงประมาณ 250 ครั้ง เขาก็ออกจากวงเพื่อไปแสดงภาพยนตร์ ข่านเปิดตัวภาพยนตร์ด้วยบทสมทบในภาพยนตร์ดราม่าสังคมของ ชออิบ มานซูร์ เรื่อง "คูดา เคย์ ลีเย" (2007) ซึ่งเป็นหนึ่งในภาพยนตร์ที่ทำรายได้สูงสุดของปากีสถาน
เขาประสบความสำเร็จเป็นครั้งแรกในละครย้อนยุคทางโทรทัศน์เรื่อง "ดาสตาน" (2010) ซึ่งทำให้เขาได้รับรางวัลนักแสดงนำชายยอดเยี่ยมจากรางวัลสื่อปากีสถาน ข่านรับบทนำในซีรีส์โทรทัศน์ของปากีสถานเรื่อง "ฮัมซาฟาร์" (2011) และปรากฏตัวในละครครอบครัวของ ซัลตานา ซิดดิกี เรื่อง "ซินดากิ กุลซาร์ ไฮ" (2012) สำหรับการแสดงทั้งสองเรื่อง เขาได้รับรางวัลลักซ์สไตล์อวอร์ด สาขานักแสดงนำชายยอดเยี่ยม-แซทเทิลไลท์ ข่านเปิดตัวในภาพยนตร์บอลลีวูด โดยแสดงนำในภาพยนตร์โรแมนติกคอมเมดี้เรื่อง "คู้บสุรัต" (2014) ซึ่งทำให้เขาได้รับรางวัลภาพยนตร์แฟร์อวอร์ดสาขานักแสดงชายหน้าใหม่ยอดเยี่ยม เขาได้รับการยกย่องจากการรับบทชายรักร่วมเพศที่ต้องปกปิด ในละครครอบครัวที่ประสบความสำเร็จทั้งในเชิงเสียงวิจารณ์และเชิงพาณิชย์เรื่อง "กะปูร์แอนด์ซัน" (2016) ซึ่งทำให้เขาได้รับการเสนอชื่อเข้าชิงรางวัลฟิล์มแฟร์อวอร์ด สาขาภาพยนตร์สมทบยอดเยี่ยม
นอกเหนือจากการแสดงแล้ว ข่านยังได้ระดมเงินเพื่อองค์กรการกุศลทั่วปากีสถาน เขาได้รับความวางใจจากแบรนด์และผลิตภัณฑ์ยอดนิยมมากมาย ข่านได้รับการจัดอันดับให้เป็นหนึ่งใน "ผู้ชายเอเชียที่เซ็กซี่ที่สุด" โดยนิตยสารอังกฤษ "อีสเทิร์นอาย"
ฟาร์ฮาน อัคตาร์

ฟาร์ฮาน อัคตาร์ (เกิด 9 มกราคม พ.ศ. 2517) เป็นนักแสดง ผู้กำกับ นักเขียนบท นักร้อง โปรดิวเซอร์ และพิธีกรรายการโทรทัศน์ชาวอินเดียที่ทำงานในภาพยนตร์ภาษาฮินดี เกิดที่เมืองมุมไบ เป็นทายาทของนักเขียนบท จาเวด อัคตาร์ และ ฮันนี่ อิรานิ เขาเติบโตขึ้นมาภายใต้อิทธิพลของอุตสาหกรรมภาพยนตร์อินเดีย
อัคตาร์หลังจากก่อตั้งบริษัทผลิตภาพยนตร์ชื่อ เอ็กเซลเอนเตอร์เทนเมนต์ ร่วมกับ รีเตช ซิดวานี ในปี ค.ศ. 1999 เปิดตัวผลงานกำกับเรื่องแรกด้วยเรื่อง "ดิล ชาห์ตา ไฮ" (2001) และได้รับเสียงวิจารณ์ชื่นชมอย่างกว้างขวางสำหรับการแสดงเป็นเยาวชนอินเดียยุคใหม่ในภาพยนตร์เรื่องนี้ ซึ่งได้รับรางวัลภาพยนตร์ภาษาฮินดียอดเยี่ยมแห่งชาติ และ รางวัลฟิล์มแฟร์ สาขาภาพยนตร์ยอดเยี่ยม (นักวิจารณ์) ต่อจากนี้ เขาได้กำกับภาพยนตร์สงครามลัทธิเรื่อง "ลักชยา" (2004) และเปิดตัวใน ฮอลลีวู้ดผ่านเพลงประกอบภาพยนตร์เรื่อง "บริดจ์แอนด์พรีจูไดซ์" (2004) ซึ่งเขาและน้องสาว โซยา อัคตาร์ ทำหน้าที่เป็นนักแต่งเพลง ถัดมาคือเรื่อง "ดอน" ที่ประสบความสำเร็จในเชิงพาณิชย์ (2006) ซึ่งเป็นผลงานการกำกับเรื่องที่สามของเขา หลังจากนั้นเขาได้กำกับภาพยนตร์สั้นเรื่อง "โพสซิทิฟ" (2007) เพื่อเผยแพร่ความรู้เรื่อง เอชไอวี-เอดส์
แม้ว่าเขาจะเริ่มต้นอาชีพนักแสดงด้วยการเลื่อนฉายในละครเรื่อง "เฟคีร์แห่งเวนิส" แต่การเปิดตัวทางภาพยนตร์อย่างเป็นทางการของอัคตาร์ก็มาพร้อมกับละครเพลงเรื่อง "ร็อกออน!!" (2008) ซึ่งทำให้เขาได้รับรางวัลเนชันแนลอวอร์ด เป็นครั้งที่สองสำหรับภาพยนตร์ยอดเยี่ยมในภาษาฮินดี ในฐานะผู้อำนวยการสร้าง จากนั้นเขาได้เขียนบทสนทนาและอำนวยการสร้างเรื่อง "ซินดากิ นา มิเลกี โดบารา" (2011) ซึ่งประสบความสำเร็จเชิงวิจารณ์และเชิงพานิชย์ ทำให้เขาได้รับรางวัลนักแสดงสมทบชายยอดเยี่ยม; ในปีเดียวกัน เขากำกับภาคต่อของ "ดอน" ชื่อเรื่อง "ดอน 2" (2011) ซึ่งยังคงเป็นภาพยนตร์ที่ทำรายได้สูงสุดจนถึงปัจจุบัน
จากนั้นอัคตาร์แสดงเป็น มิลคา ซิงห์ ในภาพยนตร์ชีวประวัติเรือ่ง "บัก มิลคา บัก" ทำให้เขาได้รับรางวัลฟิล์มแฟร์อวอร์ด สาขานักแสดงนำชายยอดเยี่ยม จากนั้นเขาได้รับคำชมจากการแสดงในละครคอมเมดี้สำหรับครอบครัวเรื่อง "ดิล ธาดักเน โด" (2015) และอาชญากรรมเขย่าขวัญเรื่อง "วาซีร์" (2016) เขาได้แสดงนำในละครเรื่อง "ลักนาวเซ็นทรัล" (2017), "เดอะสกายอิสพิงค์" (2019) และ "ทูฟาอัน" (2021)
บายา มาลี กนินจา

มีร์โก ปัยชิน/(/Mirko Pajčin 13 ตุลาคม พ.ศ. 2509 –) หรือที่รู้จักกันในนาม บายา มาลี คนินจา (/Baja Mali Knindža) เป็นนักร้องที่มีชื่อเสียงคนหนึ่งของประเทศเซอร์เบีย เขาเป็นที่รู้จักกันดีในฐานะนักร้องแนวเทอร์โบโฟล์คและมีเนื้อหาที่ปลุกใจในช่วงสงครามยูโกสลาเวีย โดยเพลงของเขาที่มีชื่อเสียง ได้แก่ "มอยเยตาตาซลอซินาชิสราตา" ("Moj je tata zločinac iz rata, บิดรของข้าเป็นอาชญากรสงคราม") ซึ่งถูกนำไปเผยแพร่และล้อเลียนโดยนักอินเทอร์เน็ตมีมอย่างกว้างขวาง
ประวัติและเส้นทางในวงการเพลง.
บายาเป็นชาวบอสเนียเซิร์บ เกิดเมื่อวันที่ 13 ตุลาคม พ.ศ. 2509 ในหมู่บ้านแห่งหนึ่งที่ลีฟโบ ประเทศบอสเนียและเฮอร์เซโกวีนา ต่อมาเขาย้ายไปอาศัยที่ประเทศเซอร์เบียในสมัยที่ยังเป็นสหพันธ์สาธารณรัฐสังคมนิยมยูโกสลาเวียและเริ่มเข้าสู่วงการเพลงใน พ.ศ. 2527 ต่อมาเขาชนะการประกวดร้องเพลงที่เมืองลีฟโบใน พ.ศ. 2532 และเริ่มมีอัลบั้มเพลงเป็นของตัวเองใน พ.ศ. 2533 ซึ่งอยู่ในช่วงที่กำลังเกิดสงครามยูโกสลาเวีย เขาเป็นที่รู้จักในฐานะนักร้องที่เพลงมีเนื้อหาปลุกใจและสนับสนุนชาวเซิร์บในช่วงสงคราม และเป็นสัญลักษณ์ความเป็นชาตินิยมของเซอร์เบีย ร่วมกับรอคิ วูลอวิชซึ่งเป็นนักร้องแนวชาตินิยมชาวเซิร์บเช่นกัน เนื้อหาเพลงของเขาส่วนใหญ่มักจะมีเนื้อหาต่อต้านการประกาศเอกราชของบอสเนียและเฮอร์เซโกวีนาและมีเนื้อหาเพลงที่พาดพิงอาลียา อีเซตเบกอวิช ประธานาธิบดีคนแรกของประเทศบอสเนียและเฮอร์เซโกวีนาอยู่บ่อยครั้ง เพลงที่มีชื่อเสียงของเขาได้แก่ "กนีนเยกรายีซนีซี", "เนวอลีมเตอาลียา", "มอเยตาตาซลอซินาชิสราตา" เป็นต้น อย่างไรก็ตาม เขาก็มีเพลงที่เนื้อหาไม่เกี่ยวกับช่วงสงครามยูโกสลาเวีย ได้แก่ "อูมรีบาบา" และ "พอเกออะพารัต"
ชีวิตส่วนตัว.
เขาสมรสแล้วและมีบุตรและธิดารวมหกคน ปัจจุบันอาศัยอยู่ที่เซมุน เขาสามารถพูดภาษาอังกฤษและภาษารัสเซียได้ ทั้งนี้ เขายังเป็นผู้สนับสนุนหลักของพรรคก้าวหน้าของประเทศเซอร์เบียอีกด้วย นอกจากนี้ เขายังมีญาติซึ่งเป็นนักร้องเช่นกัน คือ กเซนียา ปราจชินซึ่งถูกฆาตกรรมโดยสามีของกเซนียาเองเมื่อ พ.ศ. 2553
แพตตี กุกเกนไฮม์

แพตตี กุกเกนไฮม์  เป็นนักแสดงตลก นักเขียน และนักแสดงชาวอเมริกัน สมาชิกของคณะตลกเดอะกราวด์ลิง ในฐานะนักแสดง เธอมีชื่อเสียงที่สุดจากบทบาท เมดิซินน์ คิง ในเรื่อง ""
ชีวิตส่วนตัว.
กุกเกนไฮม์บอกกับสื่อว่าเธออาศัยอยู่ในอพาร์ตเมนต์เก่าของเพื่อนนักแสดงเอ็มซียู คริส เฮมส์เวิร์ธ ในลอสแอนเจลิส และยังคงได้รับจดหมายตามที่อยู่ของเขาเป็นครั้งคราว เธอจบการศึกษาจากมหาวิทยาลัยอินเดียนา
อาชีพ.
ในฐานะนักแสดงตลก กุกเกนไฮม์เป็นส่วนหนึ่งของคณะละครตลกเดอะกราวด์ลิงที่เป็นบริษัทหลัก เธอปรากฏตัวในรายการ "เคิร์บยัวร์เอนธูซิแอสซึม" ในปี ค.ศ. 2021 เธอมีบทบาทเล็กน้อยในฐานะนักแสดงในเรื่อง "เรโน 911!, มิสเตอร์. เมเยอร์, ซุปเปอร์สโตร์, เดอะมิดเดิล, โมเดิร์นแฟมลี," และ "สปลิตติงอัพทูเกเตอร์" เธอมีบทบาทประจำในซีรีส์คอมเมดี้เรื่อง "ฟลอริดาเกิร์ลส์" ของ ป็อปทีวี และเรื่อง "แมรี+เจน" ของเอ็มทีวี กุกเกนไฮม์ยังเขียนบทและแสดงในเรื่อง "แบร์ลีเฟมัส" และยังพากย์เสียงเป็นแพตตี มีมในเรื่อง "ซูเปอร์แมนชั่น" อีกด้วย
กุกเกนไฮม์ปรากฏตัวในปี ค.ศ. 2022 ในเรื่อง "" ทางดิสนีย์+ ซึ่งรับบทเป็น เมดิซินน์ คิง สาวนักปาร์ตี้และผู้ช่วยของนักมายากล ผู้ซึ่งสร้างความสัมพันธ์ที่ไม่น่าเป็นไปได้กับกับหว่อง, ที่แสดงโดย เบเนดิกต์ หว่อง ตัวละครนี้กลายเป็นที่ชื่นชอบของแฟน ๆ และมีการเรียกร้องให้กุกเกนไฮม์และหว่องมีภาคแยกของตัวเอง หรือภาคแยกของกุกเกนไฮม์กับจามีลา จามิล ผู้แสดงเป็นทิทาเนียในซีรีส์ แคต โคอิโร ผู้กำกับเรื่อง "ฟลอริดาเกิร์ลส์" และ "ชี-ฮัลค์: ทนายสายลุย" แสดงความคิดเห็นว่ากุกเกนไฮม์และหว่องกำลังล้อเลียนเรื่องต่าง ๆ เช่น "เดอะโวปรานอส" และ ค็อกเทล เป็นการแสดงสดและไม่มีสคริปต์ โดยโคอิโรอ้างว่า "นั่นมาจากเคมีที่ตลกขบขันของนักแสดงล้วน ๆ และเราจะพูดว่า เราพร้อมที่จะโยนกล้องไปที่สองคนนี้เพราะมันตลกมาก” โคอิโรยังแสดงความคิดเห็นว่าเธอทำงานกับกุกเกนไฮม์บ่อยแค่ไหนและทำไม โดยกล่าวว่า "ฉันจะไม่ไปไหนเลยถ้าไม่มีผู้หญิงคนนั้น เธอเป็นอัจฉริยะด้านตลก เธอเข้ามาคัดเลือกเพื่อเรา และทุกคน [ที่กำลังดูการออดิชั่นนั้น] ก็เป็นจริง ทุกคนร้องไห้หัวเราะน้ำตาไหล" การแสดงของกุกเกนไฮม์ได้รับการยกย่องว่ามี 'ความฉลาดที่เงียบสงบ' และ'เมดิซินน์ของกุกเกนไฮม์เป็นหนึ่งในตัวละครร่วมสมัยอย่างแท้จริงตัวแรกที่เข้าสู่เอ็มซียูในไม่ช้า — บางคนที่ดีกว่าหรือรู้สึกแย่ในความเป็นจริง' กล่าวโดย "ทีวีไลน์" ผู้มอบรางวัล "ทีวีไลน์" นักแสดงประจำสัปดาห์ให้กุกเกนไฮม์
สมเด็จพระราชินีดามิดแห่งบรูไน

สมเด็จพระราชินีดามิดแห่งบรูไน  เสด็จพระราชสมภพเมื่อปี 2467 ณ บันดาร์เซอรีเบอกาวัน เป็นธิดาใน เปงงีรัน บันดาฮารา เปงงิรัน อานะก์ อับดุล ราห์มัน และ เปงงีรัน ฮาจาห์ ฟาติมา พระราชบิดาของพระองค์ เป็นพระราชนัดดาใน สุลต่าน อาชิม จาลิลุล อาลัม อกามัลดิน การศึกษาของพระองค์ จึงถือว่าค่อนข้างดี
พระองค์ทรงเข้าพระราชพิธีอภิเษกสมรสกับลูกพี่ลูกน้องของพระองค์ สุลต่านโอมาร์ อาลี ไซฟุดดีนที่ 3 โดยพระราชพิธีอภิเษกสมรสมีขึ้นในวันที่ 6 กันยายน พ.ศ. 2484 เมื่อวันที่ 6 มิถุนายน พ.ศ. 2494 พระนางได้รับพระราชทานบรรดาศักดิ์เป็น ปาดูกา เซรี บากินดา ราจา อิสตรี หลังจากที่พระสวามีได้ขึ้นครองบัลลังก์แห่งบรูไน พระองค์จึงกลายเป็น สมเด็จพระราชินีแห่งบรูไน พระองค์และพระราชสวามี มีพระราชบุตร 10 พระองค์ คือ
ในปี 2515 สุลต่านโอมาร์ อาลี ไซฟุดดินที่ 3 และ สมเด็จพระราชินีดามิด ได้ทรงต้อนรับ เจ้าชายฟิลิป ดยุกแห่งเอดินบะระ ในโอกาสที่พระองค์เสด็จพระราชดำเนินเยือน ประเทศบรูไน
สาญฌี

สาญฌี (อักษรโรมัน: Sanjhi) เป็นเทพีและชื่อเทศกาลบูชาพระนาง โดยมากฉลองโดยเด็กหญิงในพื้นที่เดลี, ปัญจาบ, หรยาณา และอุตตรประเทศ รูปเคารพสาญฌีจะสร้างขึ้นในวันแรกของเก้าวันในทุรคาบูชาหรือนวราตรี ทุก ๆ วัน เด็กหญิงและสตรีในพื้นที่จะได้รับเชิญไปขับร้องภชันและทำพิธีอารตี ในวันสุดท้ายของนวราตรี หรือ ทุสเสหระ เทวรูปเทพีสาญฌีจะถูกนำลงละลายในแหล่งน้ำ
ในภูมิภาคพรัช มักสร้างรูปสาญฌีเป็นพระกฤษณะและพระนางราธา สัญลักษณ์ของความรัก ตามตำนานทางเทววิทยาเชื่อว่าสาญฌีถูกสร้างขึ้นโดยเทพีราธาเพื่อเรียกพระกฤษณะให้มาปรากฏพระองค์ ตำนานพื้นถิ่นยังบอกเล่าถึงลีลาตอนที่พระกฤษณะจัดดอกไม้เป็นรูปพระนางราธาอย่างสวยงามเพื่อให้พระนางประทับใจ ธรรมเนียมของพรัชในยุคแรกยังมีลักษณะของการทำสาญฌีมาจากมูลวัวและดอกไม้ แต่นับตั้งแต่ศตวรรษที่ 15-16 มา ก็ได้ถูกนำไปปฏิบัติในโบสถ์ของนิกายไวษณวะ และกลายมาเป็นรูปแบบของศิลปะที่มีความสลับซับซ้อน มีเพียงนักบวชพราหมณ์ที่ได้รับการฝึกฝนมาอย่างดีถึงจะสร้างสรรค์สาญฌีได้
แฮแซนแอลี แมนซูร์

แฮแซนแอลี แมนซูร์ (13 เมษายน พ.ศ. 2466–26 มกราคม พ.ศ. 2508) เป็นนายกรัฐมนตรีคนที่ 69 ของอิหร่านในรัชสมัยของพระเจ้าชาห์ โมฮัมหมัด เรซา ปาห์ลาวี
รายชื่อเขตมหานครในประเทศญี่ปุ่น

นี่คือ รายชื่อเขตมหานคร  ในประเทศญี่ปุ่นเรียงตามจำนวนประชากรที่กำหนดโดยสำนักงานสถิติแห่งประเทศญี่ปุ่น (SBJ) และศูนย์บริการข้อมูลเชิงพื้นที่ของมหาวิทยาลัยโตเกียว ภูมิภาคที่มีประชากรส่วนใหญ่ในญี่ปุ่นระหว่างโตเกียวและฟุกุโอกะมักเรียกว่า เข็มขัดไทเฮโย
สำมะโนประชากร.
สำนักงานสถิติแห่งประเทศญี่ปุ่น หรือ SBJ กำหนดพื้นที่มหานครว่าเป็นเมืองศูนย์กลางตั้งแต่หนึ่งเมืองขึ้นไปและเทศบาลรอบนอกที่เกี่ยวข้อง เพื่อให้มีคุณสมบัติเป็นเทศบาลรอบนอก เทศบาลต้องมีประชากรอย่างน้อย 1.5% ของประชากรที่มีอายุ 15 ปีขึ้นไปที่เดินทางไปโรงเรียนหรือทำงานในศูนย์กลางเมืองใดเมืองหนึ่ง เพื่อให้มีคุณสมบัติเป็นเมืองศูนย์กลาง เมืองนั้นต้องเป็นนครใหญ่ที่รัฐกำหนดซึ่งจะมีประชากรขนาดเท่าใดก็ได้ หรือนครประเภทอื่น (นอกเหนือจากนครใหญ่ที่รัฐกำหนด) ซึ่งมีประชากรอย่างน้อย 500,000 คน พื้นที่มหานครของเมืองที่เป็น "นครใหญ่ที่รัฐกำหนด" จะเรียกว่าเป็น "เขตมหานครใหญ่" (; โรมาจิ: "daitoshiken") ในขณะที่พื้นที่มหานครของเมืองที่ไม่ใช่ "นครใหญ่ที่รัฐกำหนด" จะเรียกว่าเป็น "เขตมหานคร" (; โรมาจิ: "toshiken") หากเมืองศูนย์กลางหลายเมืองอยู่ใกล้กันมากพอจนเมืองรอบนอกทับซ้อนกัน เมืองเหล่านั้นจะถูกรวมเข้าด้วยกันและกำหนดพื้นที่เมืองใหญ่เพียงแห่งเดียวแทนที่จะเป็นอิสระต่อกัน
สำมะโนประชากร ปี 2015.
เขตมหานครที่เขียนด้วยตัวหนาคือเขตมหานครใหญ่ 11 แห่งของญี่ปุ่น
<templatestyles src="Template:Table alignment/tables.css" />
แค่ขายโพชั่นไปวันวันไม่ได้เหรอคะ!

แค่ขายโพชั่นไปวันวันไม่ได้เหรอคะ! (ญี่ปุ่น: ポーション頼みで生き延びます！, โรมาจิ: Pōshon-danomi de Ikinobimasu!) เป็นซีรีส์ไลต์โนเวลญี่ปุ่น เขียนโดยฟูนะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤศจิกายน พ.ศ. 2558 ภายหลังได้รับลิขสิทธิ์ตีพิมพ์โดยสำนักพิมพ์โคดันชะ วาดภาพประกอบโดยซูกิมะ ตีพิมพ์เป็นหนังสือไลต์โนเวลตั้งแต่เดือนมิถุนายน พ.ศ. 2560 จำหน่ายถึงเล่มที่ 8 เมื่อเดิอนสิงหาคม พ.ศ. 2565 ไลต์โนเวลมีลิขสิทธิ์ในประเทศไทยโดยสำนักพิมพ์เฟิร์ส เพจ โปร มังงะดัดแปลงวาดภาพโดยฮิบิกิ โคโกโนเอะ เผยแพร่ทางแพลตฟอร์ม"ซูอิโยบิ โนะ ซิริอุส" ทางนิโกะนิโกะในเดือนมิถุนายน พ.ศ. 2560 ถึงมกราคม พ.ศ. 2565 และรวบรวมตีพิมพ์เป็นหนังสือมังงะรวมเล่ม ("ทังโกบง") โดยสำนักพิมพ์โคดันชะทั้งหมด 9 เล่ม มังงะภาคต่อวาดภาพโดยฟุตซือ อนชิง เริ่มเผยแพร่ในแพลตฟอร์มเดียวกันในเดือนสิงหาคม พ.ศ. 2565 ซีรีส์อนิเมะดัดแปลงผลิตโดยสตูดิโอจูมนโด ออกอากาศตั้งแต่เดือนตุลาคมถึงธันวาคม พ.ศ. 2566
ให้เสียงโดย: ริง คูซูมิ
ชัมปุเกจุวรรรโกยิล ติรุวไนโกวิล

ชัมปุเกจุวรรรโกยิล ติรุวไนโกวิล  เป็นโบสถ์พราหมณ์ (โกยิล) บูชาพระศิวะในติรุจิรปัลลี รัฐทมิฬนาฑู ประเทศอินเดีย โดยตั้งอยู่บนเกาะศรีรังคัม ซึ่งเป็นเกาะเดียวกับที่ตั้งของรังคนาถสวามีโกยิลที่โด่งดัง ติรุวไนกัลเป็นหนึ่งห้าโบสถ์พระศิวะสำคัญของทมิฬนาฑู ที่เรียกรวมกันว่าปัญจภูตสถลม) ซึ่งแทนมหาภูต หรือธาตุอันยิ่งใหญ่ห้าประการ โดยโบสถ์นี้แทนธาตุน้ำ ซึ่งในภาษาทมิฬเรียกว่า "นีร" ("neer") ภายในเขตบูชาของโบสถ์มีธารน้ำใต้ดินไหลอยู่ และแม้จะพยายามปั๊มน้ำออกเท่าใด ภายในก็จะเต็มไปด้วยน้ำตลอดเวลา
ผนังกำแพงด้านนอกของโบสถ์มีขนาดมหึมา และล้อมอาณาเขตของมณฑลที่ห้าของโบสถ์ เรีกยว่า วิภูติปราการ ("Vibudi Prakara") ซึ่งยาวราวหนึ่งไมล์กว่า และสูงกว่า 25 ฟุต ตำนานว่ากันว่าพระศิวะทรงช่วยก่อสร้างผนังกำแพงนี้ขึ้น มณฑลที่สี่ประกอบด้วยโถงขนาด 2436 คูณ 1493 ฟุต ซึ่งมีเสาอยู่ในโถงถึง 796 เสา และสระน้ำ ส่วนมณฑลที่สามเป็นพื้นที่ปิดภายใน มีขนาด 745 คูณ 197 ฟุต ล้อมรอบด้วยกำแพงสูง 30 ฟุต ประกอบด้วยโคปุรัมสองหอ สูงหอละ 73 และ 100 ฟุต, มี "thoppu" (สวน) มะพร้าว และสระน้ำขนาดเล็ก มณฑลที่สองมีศาลขนาดเล็กมากมาย มีโคปุรัมสูง65 ฟุตหนึ่งหอ และมีขนาดของมณฑลที่ 306 คูณ 197 ฟุต และในมณฑลในสุดเป็นที่ตั้งของครรภคฤหัม มณฑลมีขนาด 126 ฟุต คูณ 123 ฟุต
ในมณฑลที่สามซึ่งมีสวนมะพร้าวนั้น เป็นจุดที่รูปเคารพจากศรีรังคัมจะถูกนำมาประดิษฐานในศาสนิกชนของลัทธิไวษณวะมาเคารพปีละครั้ง นอกจากนี้ เนื่องจากโบสถ์นี้สร้างขึ้นเพื่อเคารพรูปของเทวี Akilandeswari บูชาพระศิวะ นักบวช ('Archakar') จะแต่งกายเป็นสตรีและเดินทางไปประกอบพิธีบูชาองค์พระศิวะทุกวันตอนเที่ยง
ก็บอกว่าขอแค่ค่าเฉลี่ยไงล่ะคะ!

ก็บอกว่าขอแค่ค่าเฉลี่ยไงล่ะคะ! (ญี่ปุ่น: 私、能力は平均値でって言ったよね!, โรมาจิ: Watashi, Nōryoku wa Heikinchi de tte Itta yo ne!) เป็นซีรีส์ไลต์โนเวลญี่ปุ่น เขียนโดยฟูนะ วาดภาพประกอบโดยอิตสึกิ อากาตะ เริ่มตีพิมพ์โดยสำนักพิมพ์เอิร์ทสตาร์เอ็นเตอร์เทนเมนต์ในปี พ.ศ. 2559 ไลต์โนเวลมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์มังงะดัดแปลงวาดภาพโดยเนโกะ มินต์ เริ่มตีพิมพ์ในปี พ.ศ. 2559 ซีรีส์อนิเมะโทรทัศน์ดัดแปลงผลิตโดยสตูดิโอโปรเจกต์นัมเบอร์ไนน์ ออกอากาศตั้งแต่เดือนตุลาคมถึงธันวาคม พ.ศ. 2562
วัดขุ่ม

วัดขุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดมีเนื้อที่ 2 ไร่ 3 งาน 85 ตารางวา
หนังสือ "ประวัติวัดทั่วราชอาณาจักร เล่ม 9" ระบุว่าวัดขุ่มสร้างเมื่อ พ.ศ. 2367 แต่ตามประวัติวัดแจ้งว่าสร้างเมื่อ พ.ศ. 2334 โดยมีแม่เฒ่าจองยอด ร่วมกับศรัทธาชาวบ้านได้ร่วมกันบริจาคทรัพย์สร้างขึ้น ชาวบ้านได้เรียกติดปากว่า วัดจองขุ่ม ต่อมาเมื่อ พ.ศ. 2442 ได้มีการบูรณปฏิสังขรณ์ถาวรวัตถุและเสนาสนะภายในวัดเนื่องจากวัดมีสถาพทรุด โดยเฉพาะศาลาการเปรียญ เสา พื้น และหลังคา โดยมี พ่อจองจันละ แม่จองนุ อุ๊เมืองนาย ซึ่งเป็นคหบดีในสมัยนั้น และเป็นบุตรของแม่เฒ่าจองยอด เป็นประธานร่วมกับคณะศรัทธาชาวบ้าน วัดได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556
อาคารเสนาสนะที่สำคัญ ได้แก่ ศาลาการเปรียญ ศาลาจำศีล อุโบสถกลางน้ำ สถูปและปูชนียวัตถุที่สำคัญมี หีบธรรมโบราณประดับกระจก ศิลปะพม่า พระพุทธรูปไม้แกะโบราณ ธรรมมาสฝังทับทิม ศิลปะพม่าและอื่น ๆ (กรมศิลปากรได้ขึ้นทะเบียนไว้แล้ว) ในอดีตวัดขุ่มมีพระพุทธรูปมากมายจำนวนนับร้อยองค์ เป็นพระพุทธรูปไม้แกะสลักศิลปะพม่า แต่ปัจจุบันเหลือเพียง 10 กว่าองค์
ศาลเจ้าโทโก

ศาลเจ้าโทโก  เป็นศาลเจ้าที่ตั้งอยู่ในย่านฮาราจูกุ โตเกียว ประเทศญี่ปุ่น ถูกสร้างขึ้นในปี 1940 สร้างเพื่ออุทิศให้แด่ เก็นซุย (หรือ จอมพล-พลเรือเอก) มาร์ควิส โทโก เฮฮาจิโร หลังจากที่เขาเสียชีวิตได้ไม่นาน ต่อมาในการทิ้งระเบิดโตเกียวในช่วงสงครามโลกครั้งที่สอง ศาลเจ้าถูกระเบิดทำลาย อย่างไรก็ตามตัวศาลเจ้าก็ถูกสร้างขึ้นมาใหม่ในปี 1964
ในศาลเจ้า มาร์ควิส โทโก เฮฮาจิโร ได้ถูกยกย่องดั่งเทพเจ้าชินโตองค์หนึ่ง
มีพิพิธภัณฑ์ขนาดเล็กและร้านหนังสือกเกี่ยวกับ มาร์ควิส โทโก เฮฮาจิโร ตั้งอยู่ในบริเวณรอบ ๆ โดยศาลเจ้านั้น ตั้งอยู่ใกล้ทางแยกของถนนทาเกชิตะและถนนเมจิ และยังสามารถนั่งมาลงสถานีรถไฟฮาราจูกุได้เช่นกัน
ร่างของเก็นซุยถูกถูกฝังไว้ที่สุสานทามะในโตเกียว อ้างอิงจากเดอะเทลิกราฟ ในปี 2005 ศาลเจ้าโทโกได้ครอบครองธงศึกดั้งเดิมของ พลเรือเอก โทโก ไว้ ซึ่งก่อนหน้านั้น อังกฤษเป็นผู้ครอบครองธงไว้ตั้งแต่ปี 1911
ศาลเจ้าอื่น.
ดังเช่น พลเอก โนกิ มาเรซุเกะ ผู้ที่ถูกนำชื่อไปตั้งเป็นชื่อศาลเจ้าอย่าง ศาลเจ้าโนกิ ทั่วประเทศญี่ปุ่น ศาลเจ้าโทโกก็มีอยู่หลากหลายแห่งเช่นกัน เช่น ในเมืองซึยาซากิ จังหวัดฟูกูโอกะ ที่ซึ่ง มาร์ควิส โทโก ไปสู้รบในยุทธนาวีที่ช่องแคบสึชิมะและได้รับชัยชนะกลับมา เป็นต้น
สะมาริตัน

สะมาริตัน (ฮีบรูสะมาริตัน: ࠔࠠࠌࠝࠓࠩࠉࠌ, อักษรโรมัน: ", แปลว่า ผู้พิทักษ์โทราห์;) เป็นกลุ่มชาติพันธุ์ศาสนาที่มีกำเนิดจากวงศ์วานอิสราเอลโบราณ ชาวสะมาริตันเป็นคนพื้นถิ่นลิแวนต์และนับถือศาสนาสะมาริตัน ซึ่งเป็นศาสนาอับราฮัมหนึ่งที่ใกล้เคียงศาสนายูดาห์
ธรรมเนียมสะมาริตันยืนยันว่าพวกตนสืบเชื้อสายจากเผ่าเอฟราอิมและเผ่ามนัสเสห์ซึ่งเป็นเผ่าอิสราเอลทางเหนือที่ไม่ถูกเนรเทศโดยจักรวรรดิอัสซีเรียใหม่หลังการทำลายราชอาณาจักรอิสราเอล พวกเขาถือว่าศาสนาสะมาริตันเป็นศาสนาของวงศ์วานอิสราเอลที่แท้จริงและเชื่อว่าศาสนายูดาห์ถูกปรับเปลี่ยนไปตามกาลเวลา ชาวสะมาริตันนับถือภูเขาเกริซิมใกล้เมืองนาบลัสและเชเคมเป็นสถานที่ศักดิ์สิทธิ์ ต่างจากชาวยิวที่นับถือเนินพระวิหารในเยรูซาเลม ชาวสะมาริตันกล่าวว่าความแตกแยกระหว่างศาสนาสะมาริตันกับศาสนายูดาห์เกิดจากอีไลละทิ้งพลับพลาที่ภูเขาเกริซิมไปสร้างพลับพลาของตนอีกแห่งที่ไชโลห์
แต่เดิมสะมาริตันเป็นชุมชนขนาดใหญ่ แต่ประชากรลดลงอย่างมากหลังจักรวรรดิไบแซนไทน์ปราบปรามกบฏสะมาริตันระหว่างค.ศ. 484–572 ประชากรสะมาริตันยิ่งลดลงเมื่อมีการบังคับเปลี่ยนศาสนาคริสต์ในสมัยไบแซนไทน์และศาสนาอิสลามช่วงการพิชิตลิแวนต์ของมุสลิม เบนยามินแห่งตูเดลา นักเดินทางชาวยิวสมัยคริสต์ศตวรรษที่ 12 บันทึกว่ามีชาวสะมาริตันหลงเหลือประมาณ 1,900 คนในปาเลสไตน์และซีเรีย ในปี ค.ศ. 2021 จำนวนประชากรสะมาริตันอยู่ที่ 840 คน แบ่งเป็นผู้อาศัยในหมู่บ้านคีร์ยาตลูซาในเวสต์แบงก์กับชุมชนสะมาริตันในเมืองโฮโลน นอกจากนี้ยังมีชาวสะมาริตันจำนวนหนึ่งในบราซิล ซิซิลีและอื่น ๆ ผู้นำศาสนาสะมาริตันคือมหาปุโรหิตสะมาริตัน ศาสนาสะมาริตันใช้ภาษาฮีบรูซามาริทันและภาษาอราเมอิกซามาริทันที่เขียนด้วยอักษรซามาริทันในพิธีกรรม ขณะที่ชาวสะมาริตันในคีร์ยาตลูซาพูดภาษาอาหรับเลอวานต์ใต้ ส่วนในโฮโลนพูดภาษาฮีบรูอิสราเอล
มีการเปลี่ยนศาสนาระหว่างยูดาห์กับสะมาริตันเป็นครั้งคราวในอิสราเอล ซึ่งส่วนใหญ่มาจากการสมรสต่างศาสนา ศาสนายูดาห์รับบีซึ่งเป็นศาสนายูดาห์กระแสหลักในอิสราเอลถือว่าศาสนาสะมาริตันเป็นนิกายหนึ่งของศาสนายูดาห์ ขณะที่องค์การรับบีสูงสุดอิสราเอลกำหนดให้ชาวสะมาริตันต้องเปลี่ยนมานับถือศาสนายูดาห์จึงจะได้รับการยอมรับเป็นชาวยิวตามหลักฮาลอกา วรรณกรรมรับบีปฏิเสธชาวสะมาริตันนอกจากพวกเขาจะละทิ้งความเชื่อว่าภูเขาเกริซิมเป็นสถานที่ศักดิ์สิทธิ์ของวงศ์วานอิสราเอล ชาวสะมาริตันที่ถือสัญชาติอิสราเอลในโฮโลนเข้ารับราชการทหารในกองกำลังป้องกันอิสราเอล ด้านชาวสะมาริตันในคีร์ยาตลูซาที่ถือสัญชาติอิสราเอลและปาเลสไตน์ได้รับการยกเว้นการรับราชการทหาร
เชิงอรรถ.
เบน เดวิส

เบน เดวิส อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เรย์ไวท์ จอมเวทดาบเหมันต์

เรย์ไวท์ จอมเวทดาบเหมันต์ เด็กหนุ่มจอมเวทผู้แข็งแกร่งที่สุดในโลกได้เข้ามาร่ำเรียนในโรงเรียนเวทมนตร์ (; โรมาจิ: "Hyōken no Majutsushi ga Sekai o Suberu: Sekai Saikyō no Majutsushi de Aru Shōnen wa, Majutsu Gakuin ga Nyūgaku Suru") เป็นซีรีส์ไลต์โนเวลญี่ปุ่น เขียนโดยนานะ มิโกชิบะ และวาดภาพประกอบโดยริโกะ โคริเอะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนตุลาคม พ.ศ. 2562 ภายหลังได้รับลิขสิทธิ์ตีพิมพ์โดยสำนักพิมพ์โคดันชะ ตีพิมพ์เป็นหนังสือไลต์โนเวลในเครือโคดันชะราโนบะบุงโกะตั้งแต่เดือนกรกฎาคม พ.ศ. 2560 ปัจจุบันจำหน่ายถึงเล่มที่ 5 
มังงะดัดแปลงวาดภาพโดยโนริฮิโตะ ซาซากิ เริ่มเผยแพร่ทางเว็บไซต์และแอปพลิเคชัน"แมกกาซีนพ็อกเก็ต"ของสำนักพิมพ์โคดันชะตั้งแต่เดือนมิถุนายน พ.ศ. 2563 และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 9 เมื่อเดือนกรกฎาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสดูดิโอคลาวด์ฮาตส์ ออกอากาศตั้งแต่เดือนมกราคมถึงมีนาคม พ.ศ. 2566
ให้เสียงโดย: จุนยะ เอโนกิ
ให้เสียงโดย: อิโอริ ซาเอกิ
ให้เสียงโดย: นานะ ฮารุมุระ
ให้เสียงโดย: อาซุมิ วากิ
ให้เสียงโดย: คาเอเดะ ฮนโดะ
ให้เสียงโดย: อากิระ เซกิเนะ
ให้เสียงโดย: อัตสึมิ ทาเนซากิ
ให้เสียงโดย: นานาโกะ โมริ
ให้เสียงโดย: มายะ อูจิดะ
ให้เสียงโดย: ยูอิจิโร อูเมฮาระ
โซนิคฟรอนเทียรส์

โซนิคฟรอนเทียรส์  เป็นวิดีโอเกมแพลตฟอร์มแอ็คชั่นผจญภัย พัฒนาโดยโซนิคทีม และจัดจำหน่ายโดยเซกา โดยเป็นเกมในชุดเกม "โซนิคเดอะเฮดจ์ฮ็อก" เกมจะให้ผู้เล่นสวมบทบาทเป็น โซนิค เดอะ เฮดจ์ฮ็อก ออกสำรวจหมู่เกาะสตาร์ฟอลอันลึกลับ ค้นหามรกตหายนะทั้ง 7 เพื่อช่วยเหลือพวกพ้องที่ถูกขังในมิติปริศนาชื่อว่า "ไซเบอร์สเปซ" "ฟรอนเทียรส์" ได้หยิบนำเอาเกมเพลย์ตามฉบับแพลตฟอร์มของโซนิค ที่จะได้วิ่งเก็บวงแหวนและไถลไปกับราง มาผนวกเข้ากับโอเพน โซน หรือพื้นที่โลกเปิดครั้งแรกของซีรีส์ ผู้เล่นจะได้แก้ปริศนาและเอาชนะความท้าทายเพื่อเก็บวัตถุสำคัญ ต่อสู้กับศัตรูใหม่ที่น่าเกรงขาม และเหล่ายักษาที่น่าสะพรึง
การเริ่มต้นเกมเริ่มหลังจากผลตอบรับที่ผสมของ "โซนิคฟอร์ซ" ในปี 2017 หัวหน้าของโซนิคทีม ทาคาชิ อิซึกะ ต้องการให้ "ฟรอนเทียรส์" กลายเป็นแนวทางใหม่ของซีรีส์ หลังจากที่ "โซนิคแอดเวนเจอร์" ได้ทำไว้ในปี 1998 โดยทีมงานได้มุ่งพัฒนาไปการออกแบบและนำเอาความสามารถของโซนิคที่มีมาประยุกต์ใช้ให้เข้ากับพื้นที่โลกเปิด ตัวเกมวางจำหน่ายทั่วโลกในวันที่ 8 พฤศจิกายน ค.ศ. 2022 สำหรับไมโครซอฟท์ วินโดวส์ นินเท็นโด สวิตช์ เพลย์สเตชัน 4 เพลย์สเตชัน 5 เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส
"ฟรอนเทียรส์" ได้รับกระแสวิจารณ์ในแง่ผสมกันจากนักวิจารณ์ บางส่วนชื่นชมใน การสร้างโลกเปิด ดนตรีประกอบ และเนื้อเรื่องที่เข้มข้น แต่ถูกวิจารณ์จากรูปแบบการเล่นที่ซ้ำซากและจำเจ ในขณะที่กระแสวิจารณ์จากแฟนเกมเป็นไปในแง่บวก ด้วยรูปแบบการเล่นที่สนุกและเป็นแนวทางใหม่ที่น่าสนใจของชุดเกม ตัวเกมประสบความสำเร็จทางพาณิชย์ รวมถึงมียอดผู้เล่นในสตรีมเปิดตัวเยอะที่สุดเท่าที่เคยมีมา โดยในเวลาเพียงหนึ่งเดือน กลายเป็นเกมโซนิคที่ขายดีและเร็วที่สุดในประวัติศาสตร์ในสองทศวรรษของชุดเกม และเตรียมอัปเดตเนื้อหาเสริมเพิ่มเติมฟรีในปี 2023 ในเดือนกุมภาพันธ์ ตัวเกมขายไปได้แล้ว 3.5 ล้านชุดในสิ้นเดือนเมษา ทำให้กลายเป็นเกมโซนิคที่ประสบความสำเร็จมากที่สุดทางยอดขาย และเพิ่มผลประกอบรายได้ให้เซก้าอย่างมหาศาล 
เนื้อเรื่องเสริมสุดท้ายหลังเกมจบ "เดอะไฟนอลฮอไรซัน" จะปล่อยให้เล่นในวันที่ 27 กันยายน 
เรื่องย่อ.
หลังจากจับสัญญาณของมรกตหายนะได้ โซนิค เดอะ เฮดจ์ฮ็อก, ไมลส์ "เทลส์" พราวเวอร์ และ เอมี่ โรส ได้เดินทางด้วย ทอร์นาโด เครื่องบินของเทลส์ เข้าใกล้พื้นที่ของหมู่เกาะสตาร์ฟอล แต่ถูกดูดเข้าไปในรูหนอนปริศนา มีเพียงโซนิคเท่านั้นที่รอดออกมาติดอยู่ในหมู่เกาะที่ปราศจากสิ่งมีชีวิตใด ๆ กระทั่งเขาได้ยินเสียงหญิงปริศนาจากบนฟ้าที่บอกว่าเขาเป็นกุญแจสำคัญที่จะปลดปล่อยวิญญาณที่ถูกจองจำบนเกาะให้เป็นอิสระ และสั่งให้โซนิคออกเดินทางสำรวจเกาะเพื่อตามหามรกตหายนะทั้ง 7 เพื่อช่วยเหลือผองเพื่อนที่ถูกขังไว้ในมิติปริศนาที่เรียกว่า "ไซเบอร์สเปซ" ในระหว่างทาง เขาได้พบกับอุปสรรคที่ยากเกินจะรับมือ เมื่อ เซจ เด็กสาวปริศนาได้ปรากฏตัวขึ้นต่อหน้าและสั่งให้โซนิคออกไปจากเกาะ ก่อนจะใช้พลังของเธอสั่งให้เกาะถูกปลุกพลังของสิ่งมีชีวิตเข้าโจมตีโซนิค โซนิคได้รับความสามารถใหม่อย่าง "ไซลูป" ที่ช่วยเขาในการไขปริศนาในหมู่เกาะโบราณที่ซุกซ่อนวิทยาการก้าวล้ำเกินจินตนาการ เขาเริ่มสงสัยว่า นี่อาจไม่ใช่ฝีมือของศัตรูตลอดกาล ด็อกเตอร์เอกแมน อย่างที่เข้าใจ แต่เป็นพรมแดนใหม่แห่งนี้ที่กำลังจะกลายเป็นที่ยึดมั่นสุดท้ายก่อนที่จุดจบจะมาถึง ศัตรูที่ชี้ชะตาโลกทั้งใบได้
ธราธร จันทรวรกาญจน์

ธราธร จันทรวรกาญจน์ (เกิด 28 กันยายน พ.ศ. 2541) เป็นนักแสดงชายชาวไทยในสังกัด จีเอ็มเอ็มทีวี มีผลงานเรื่องแรกคือ "ไฟสิ้นเชื้อ" ในบท ไท และมีชื่อเสียงจากบทบาท ปก ใน "วาระซ่อนเร้น" 
ประวัติ.
ธราธรเกิดเมื่อวันที่ 28 กันยายน 2541 เข้าศึกษาระดับชั้นมัธยมศึกษาที่โรงเรียนสวนกุหลาบวิทยาลัย และปัจจุบันสำเร็จการศึกษาระดับปริญญาตรี จาก คณะวิศวกรรมศาสตร์ มหาวิทยาลัยเกษตรศาสตร์
เข้าสู่วงการบันเทิง.
ธราธรเข้าสู่วงการบันเทิงโดยเป็นผู้เข้าประกวดและเป็นที่รู้จักในรายการ Go On Girl & Guy Star Search by Clean & Clear ปี 3 Train หน้าใส ให้เป็น idol และได้เซ็นสัญญาเป็นนักแสดงในสังกัด GMMTV จากนั้นเริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2563 กับละครเรื่องแรกเรื่อง ไฟสิ้นเชื้อ ต่อมา บูมก็ได้มีผลงานการแสดงซีรีส์เรื่อง ใครคืออองชองเต ในปี พ.ศ. 2565 ต่อมาบูมได้มีผลงานซีรีส์เรื่อง วาระซ่อนเร้น Hidden Agenda โดยรับบทเป็น "ปก" แสดงคู่กับ ธนบูรณ์ เกียรตินิรันดร์ (อู๋)
สิเน่หาส่าหรี

สิเน่หาส่าหรี "(อังกฤษ: The Curse of Saree)" เป็นละครโทรทัศน์ไทย แนวโรแมนติก-แฟนตาซี-ลึกลับ ผลิตโดย บริษัท เดอะ วัน เอ็นเตอร์ไพรส์ จำกัด บทประพันธ์โดย พงศกร บทโทรทัศน์โดย เนปาลี , อัญชลี กำกับการแสดงโดย จาริวัฒน์ อุปการไชยพัฒน์ นำแสดงโดย ฌอห์ณ จินดาโชติ, พิมพ์ชนก ลือวิเศษไพบูลย์, วิทยา เทพทิพย์, อรเณศ ดีคาบาเลส และ คัทลียา แมคอินทอช ออกอากาศวันพุธ - วันพฤหัสบดี เวลา 20.20- 22.20 น. ทางช่องวัน กดหมายเลข 31
เรตติ้ง.
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 2 กุมภาพันธ์ พ.ศ. 2565 - 17 มีนาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.43
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
บอดี้การ์ดหมอลำ

บอดี้การ์ดหมอลำ เป็นละครโทรทัศน์ไทย แนวแอ็คชั่น-โรแมนติก-แฟนตาซี-คอมเมดี้ ผลิตโดย เดอะ วัน เอ็นเตอร์ไพรส์ และ บัฟฟาโล่ ฟิล์ม บทประพันธ์โดย ดอกจาน บทโทรทัศน์โดย แพรพริมา นำแสดงโดย ชลวิทย์ มีทองคำ , อนิพรณ์ เฉลิมบูรณะวงศ์ , แซ็ค ชุมแพ , ข้าวทิพย์ ธิดาดิน กำกับการแสดงโดย นันทรัตน์ นันทเอกพงศ์
เรตติ้ง.
การตอบรับของละครเรื่องนี้ทั้งหมด 44 ตอนที่ได้ออกอากาศไป (เมื่อวันที่ 30 มิถุนายน พ.ศ. 2565 - 2 กันยายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 4.45
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย